تݣارݣرنت

تݣّارݣرنت أولا لورݣلية (معروفة حتى بتوارݣريت وتݣانݣوسيت) هي واحد اللوغة من لفرع الزناتي ديال اللوغات لأمازيغية دالشمال. كايهضرو بهاد اللوغة بزّاف ديال الناس فواحات ورݣلة (وارݣرن) ونݣوسة (إنݣّوسا) فدزاير.

ف1987 ماكانش كتر من عشرالاف واحد كايهضرو بلورݣلية.Delheure 1987:1 إتنولوݣ قدّرات بلي غير 5000 واحد كانو كايهضرو بيها ف1995. ف2014 عطات إتنولوݣ واحد التقدير جديد هو 20 ألف دلبشري ناطقين بتݣّارݣرنت.

هاد اللوغة عندها جوج داللهجات: وحدة فورݣلة (تݣّارݣرنت) ولخرة فنݣوسة (تݣّانݣوسيت). كاين شوية دلفرق بيناتهوم، وبزّاف فلمكان ديال شي حروف كايجيو مع الضمائير، وفوسط تݣارݣرنت دورݣلة كاينين ختيلافات صغار فاللسان ديال لقبايل دآت براهيم، آت سيسين وآت واݣّين.Delheure 1987:2

الناس ديال ورݣلة كاتبان ليهوم تݣارݣرنت، تݣانݣوسيت، توݣورت (أمازيغية تيماسين) وتومزابت، وحتيمال دمتغيرات زناتيين خرين، بحال لهجات ديال لوغة وحدة كايسميوها توّارݣريت.Delheure 1988:20, 24; Delheure 1987:273 على حساب لهضرة ديال دولور Delheure (1987:355)، ݣال باللي "at Wargrən fəhhəmən d awəḥdi tawsint" (آتْ وارݣرْن فْهّامْن د أوْحدي تاوسينت، الناس ديال ورݣلة كايفهمو تيماسين مزيان).

بيارني ف1908 دار ديراسة ديال لقواعيد دتݣارݣرنتS. Biarnay, 1908, Étude sur le dialecte berbère de Ouargla, Paris: Ernest Leroux، قبل تدارت ديراسة مامتعمقاش بزاف على يد باسيت ف1893. لمعجام ديال هاد اللوغة توتّق مزيان فالديكسيونير اللي دارو دولور ف1987.Jean Delheure, 1987, Agerraw n iwalen teggargarent-tarumit / Dictionnaire ouargli-français, Paris: SELAF النصوص اللي كانو بيارني وباسيت قيدوها زاد ليها دولور نصوص اللي كانت على لحياة ليومية ف1988Jean Delheure, 1988, Vivre et mourir à Ouargla. Tameddurt t-Tmettant Wargren. Paris: SELAF ولخرافات كان قيّدهوم دولور ف1989.Jean Delheure, 1989, Contes et légendes berbères de Ouargla : Tinfusin, Paris: Boîte à Documents هاد لكتاب دلخرايف، على عكس لكتوبة لخرين، اللي كانو مديورين على تݣّارݣرنت دورݣلة، تزادت فيهوم حتى نصوص من نݣوسة (تݣّانݣوسيت).

 مصادر 


تصنيف:لوغات أمازيغية
تصنيف:مقالات فيها مصدر و 3000 بايت